
REPUBLIKA SRBIJA
CENTAR ZA SOCIJALNI RAD
BROJ: ________________
DANA: 13.05.2026.godine.
TUTIN
         Centar za socijalni rad Tutin, osnovan je 1978. godine, odlukom Skupštine opštine Tutin, kao društvena ustanova iz oblasti socijalne zaštite čiji je osnovni zadatak da stanovništvu omogući da preko Centra ostvaruju svoja prava iz oblasti socijalne, porodično-pravne zaštite i oblasti usluga socijalnog rada.Centar ima sve profile stručnih radnika predviđene rešenjem Ministarstva za socijalna pitanja.Takođe je obezbeđen i odgovarajući stambeni prostor.
	Centar za socijalni rad
	Centar za socijalni rad Tutin

	Opština
	Tutin

	Godina osnivanja CSR
	1978.

	Direktor
	Rahman Fekić

	e-mail
	tutin.csr@minrzs.gov.rs

	Adresa i poštanski broj
	ul. Revolucije br.4  36320 Tutin

	Tel. / fax
	020/812-101      fax  020/812-101


1.UVODNI DEO
PREDMET IZVEŠTAJA
                Predmet izveštaja o radu Centra za socijalni rad je prikaz svih aktivnosti koje je Centar za socijalni rad  Tutin realizovao u toku 2025. godine.

OSNOVA ZA IZRADU IZVEŠTAJA
  Osnovu za izradu izveštaja čini uputstvo Ministarstva za rad, zapošljavanje, boračka i socijalna pitanja i Republičkog zavoda za socijalnu zaštitu. Zakonsku osnovu čini Zakon o socijalnoj zaštiti, Porodični zakon, Zakon o upravnom postupku, kao i niz drugih zakona i podzakonskih akata koji su stavljeni u nadležnost Centru za socijalni rad.
KOME JE IZVEŠTAJ NAMENJEN I KO ĆE GA RAZMATRATI?
 Izveštaj  je u krajnjoj instanci namenjen svim građanima, kao i svim socijalnim akterima, koji su zainteresovani za oblast socijalne zaštite. Izveštaj usvaja  Upravni odbor Centra za socijalni rad, a nakon toga daje se na usvajanje Skupštini opštine Tutin. Isto tako Izveštaj o radu Centra dostavlja se i Ministarstvu za rad, zapošljavanje, boračka i socijalna pitanja i Republičkom zavodu za socijalnu zaštitu.
OSNOVNA SOCIO-EKONOMSKA OBELEŽJA OPŠTINE TUTIN
Kao stručni nosilac poslova i radnih zadataka iz oblasti socijalne i porodično-pravne zaštite Centar za socijalni rad u Tutinu je i u toku 2025. godine nastojao da, kao davalac usluga, realizuje planske i programske zadatke u ovoj oblasti.

U toku izveštajnog perioda osnovni pravci rada i delovanja Centra za socijalni rad bili su zasnovani na trenutnom stanju i dostignutom nivou razvoja socijalne zaštite u našoj sredini.

 Opština Tutin je veoma bremenita socijalnim problemima koji iz godine u godinu postaju izraženiji, brojniji i složeniji, a uslovljeni su mnogobrojnim faktorima.Veliki broj građana opštine Tutin kao jedne od nerazvijenijih sredina u Republici Srbiji nalazi se u fazi materijalne ugroženosti, što je posledica opšte privredne stagnacije, prisustva velike nezaposlenosti, odliva velikog broja mladih visoko obrazovanih u zemljama zapadne evrope, neplaćenih odsustava, nedovoljno realnog rasta zarada, penzija. Što se tiče privrede u našoj opštini možemo reći da se nalazi u sličnoj poziciji kao i privreda u celoj zemlji. Okosnicu razvoja opštine predstavlja drvna industrija.
Od ranije industrije koja je bila bazirana na tekstilu, obući i drvetu u društvenoj svojini, sada ne radi ni jedan pogon, što je isti slučaj sa društvenom svojinom i poljoprivredom. 
 Centar za socijalni rad u Tutinu je i u toku izveštajne 2025. godine nastojao da neposredno pruža oblike, mere i usluge socijalne zaštite pojedincima, porodicama kojima je potrebna socijalna zaštita, a koji su se našli u stanju socijalne potrebe. U tom smislu Centar je nastojao da ostvari svoju ulogu kroz organizovane i planirane aktivnosti pojedinaca, stručnih timova i saradnika primenom različitih metoda i oblika rada. Pružanje usluga i oblika socijalne zaštite podrazumeva i primenu različitih metodološko-metodskih pristupa: rad sa pojedincem, grupni rad, socijalni i rad u zajednici.                                     

            Veoma bitna odrednica u planiranju socijalno-zaštitnih funkcija Centra za socijalni rad je broj stanovnika u opštini, podaci o natalitetu, mortalitetu, prirodnom i mehaničkom priraštaju, sklapanju i razvodu braka, broj domaćinstava, starosnoj i obrazovnoj strukturi stanovništva, i td. Pored toga bitan segment predstavlja i stanje u privredi, broj  zaposlenih, broj lica koja se nalaze na evidenciji nezaposlenih, kao i dostignuti nivo razvoja socijalne zaštite  u opštini Tutin.
        Stanovništvo
          Teritorija opštine Tutin prostire se na površini od od 741 km2. Na području opštine Tutin ima 93 naseljenih mesta koja su raspoređena u 24 mesne zajednice, od kojih su 5 (pet) gradskih, a 20 na seoskom području.              
Stanovništvo prema starosnim grupama i polu, 2014─2022
	STANOVNIŠTVO

	Površina (u km2)
	742
	(2014)

	
	
	

	Broj naselja
	93
	(2014)

	Stanovništvo ─ procena sredinom godine
	33474
	(2022)

	Gustina naseljenosti (broj stanovnika po km2)
	42
	(2014)

	Stopa živorođenih
	16,4
	(2022)

	Stopa umrlih
	8
	(2014)

	Stopa prirodnog priraštaja
	8,7
	(2022)

	Očekivano trajanje života živorođenih (prosek godina)
	74
	(2014)

	Prosečna starost  (u godinama)
	34
	(2014)

	Indeks starenja (60+ god. / 0─19 god.)
	37
	(2022)

	Prosečan broj članova  stanovnika
	3.51
	(2022)

	Projektovan broj stanovnika  (srednja varijanta – nulti migracioni saldo )
	42179
	(2041)

	Projektovan broj stanovnika (srednja varijanta sa migracijama)
	38361
	(2041)

	 

Izvor: Popis stanovništva, domaćinstava i stanova,

Biralna  statistika,teritorijalni registar,RSZ i Republički geodetski zavod 
	
	


    Pokazatelji društveno-ekonomske strukture opštine
             Po ukupnoj privrednoj razvijenosti i broju zaposlenih opština Tutin spada u najnerazvijenije opštine u Republici Srbiji, sa nacionalnim dohotkom po stanovniku ispod 1/2 od Republičkog proseka (raniji statistički podaci).    
Od ranije industrije koja je bila bazirana na tekstilu, obući i drvetu u društvenoj svojini, sada radi ni jedan pogon, što je isti slučaj sa društvenom trgovinom i poljoprivredom.
Trenutno radi samo nekoliko privatnih fabrika baziranih na proizvodnji tapaciranog nameštaja i trgovini koje zapošljavaju oko 200 radnika.

Dobar broj radnika svoje zarade ostvaruje preko samostalne delatnosti i to uglavnom trgovine i ugostiteljstva.
Ovakva ukupna nerazvijenost, nizak dohodak po glavi stanovnika, mali procenat zaposlenih, niske zarade i brojčane porodice, dovode do toga da se veliki broj pojedinaca i porodica obraćaju Centru za socijalni rad za ostvarivanje prava iz socijalne zaštite                ( materijalno obezbeđenje, i prava iz proširenih oblika socijalne zaštite).
  Na našem području je do pre nekoliko godina bilo veoma razvijeno privatno preduzetništvo, koje  je apsorbovalo veliki broj radne snage i koje je imalo potencijale za razvoj ovog kraja. Međutim, zadnjih godina došlo je do potpune stagnacije privrednih aktivnosti malih i srednjih preduzeća što je dovelo u težak položaj veliki broj građana i porodica u našoj opštini, koji traže pomoć u Centru za socijalni rad.
                                                       2.  deo
KAPACITETI   CENTRA ZA SOCIJALNI RAD
2.3  ZAPOSLENI RADNICI
      Broj i struktura zaposlenih
         Prema rešenju Ministarstva za socijalna pitanja u Centru za socijalni rad Tutin, zaposleno je 14 (četrnaest) radnika, od kojih je jedan na odeđeno (direktor), a koje finansira budžet Republike.

         Iz budžeta Republike finansira se 12 radnika i to: direktor, pravnik , psiholog 2, socijalni radnik 5, administrativni i finansijski poslovi 2, higijeničar-čistačica 1.
        Iz budžeta Opštine finansiraju se dva radnika – sociolog i vozač.
     Organizacija stručnog rada:

        Centar za socijalni rad funkcioniše u okviru jedne organizacione jedinice.

        Poslove stručnog rada obavljaju svi stručni radnici – voditelji slučaja (socijalni radnici, psiholog, pedagog i pravnik) svojim pojedinačnim angažovanjem i angažovanjem u okviru stručnih timova, stručnih komisija i drugih stručnih tela.
      Stručni rad organizovan je na teritorijalnom pristupu koji je zbog broja stručnih radnika i velikog broja naselja (oko 100 naselja) koja su osim gradske sredine usitnjena i raštrkana, najcelishodniji pristup u organizaciji stručnog rada. Stručni radnici koji po tertitorijalnom pristupu pokrivaju sve kategorije korisnika socijalne zaštite imaju dobar uvid u sve probleme područja i takoreći do detalja poznaju svakog pojedinca i porodice a samim tim i njihove potrebe.

U Centru su formirani sledeći oblici stručnog rada i to:

Stalna tela:
-Kolegijum-stručno veće unutrašnje org. јedinice;
-Stalna komisija organa starateljstva;
-Povremena tela-stručni timovi.

       Zaštita dece i omladine  Poslove zaštite dece i omladine obavljaju svi zaposleni radnici, a pre svega voditelj slučaja , supervizor i drugo stručno lice.
Zaštita dece i omladine bez roditeljskog staranja, i omladine sa smetnjama u psihofizičkom razvoju i poremećajima u ponašanju, i za zaštitu dece i omladine sa poremećenim porodičnim odnosima, maloletnika koji stupaju u brak i ostalih kategorija dece i omladine.

       Zaštitu odraslih i starih lica  Poslove zaštite odraslih i starih lica obavljaju svi stručni radnici na poslovima socijalnog rada, a pre svega voditelj slučaja , supervizor i pravnik.

Svi stručni organi Centra (veće, timovi i stručni radnici) svoj rad bazirali su na osnovu godišnjih planova i ukazanih potreba.

      Finansijsko –računovodstveni poslovi:

       Ova služba organizovana je preko dva sistematizovana radna mesta i to:

Rukovodilac računovodstveno finansijskih poslova i diplomiranog ekonomiste za računovodstveno finansijskih poslove.  
       Preko ovih radnih mesta obavljaju se svi finansijsko računovodstveni poslovi, blagajnički poslovi i administrativni poslovi.

        Zbog tendencije povećanja broja korisnika svih vidova socijalne zastite u 2025. godini neophodno bi bilo povećanje za najmanje jednog stručnog radnika na poslovima socijalnog rada. 
2.4 uslovi rada
            Poslovne prostorije Centra nalaze se u zajedničkoj zgradi sa ostalim vlasnicima – korisnicima zgrade (Filijala za zdravstveno osiguranje, i penzijska zajednica) koje su u izveštajnom periodu renovirane.
Prostor Centra nije izdvojen kao celina i nezavisan je od ostalih korisnika, pošto su radnici  izmešteni u ovu zgradu krajem 2015. godine. Buduće prostorije Centra za socijalni rad će biti u novoj opštinskoj zgradi koja je u fazi opremanja. 
Broj prostorija nije zadovoljavajući, što se tiče metodologije stručnog rada, obzirom da u jednoj prostoriji rade i po dva stručna radnika.
Grejanje prostorija vrši se pomoću TA peći. Centar poseduje dva vozila.  Ministarstvo za rad, zapošljavanje, boračka i socijalna pitanja je Centru obezbedilo terensko vozilo „lada niva“, kao i putničko vozilo „škoda rapid“. 
         Centar raspolaže sa 14 (četrnaest) računara od kojih je dva u službi računovodstva a ostali su na raspolaganju stručnim radnicima i računari su međusobno umreženi.  

            Centar za socijalni rad se od kraja 2015.god. nalazi u privremenim prostorijama, gde  ne postoji rampa za osobe sa invaliditetom tako da je veoma otežan pristup takvim osobama.
  2.5 OBUKA I USAVRŠAVANJE RADNIKA
           Centar za socijalni rad Tutin upućuje svoje stučne radnike na usavršavanje i sticanje novih znanja i veština svakoga meseca barem jednom. U toku 2025. godine stručni radnici su prošli kroz određen broj akreditovanih programa.
          U toku 2025.godine nije bilo primedbi niti  pritužbi  koje se odnose na odnos prema korisnicima ili rad Centra za socijalni rad.

3. DEO
KORISNICI USLUGA CENTRA ZA SOCIJALNI RAD
          U  izveštajnom periodu i dalje najviše preovladavaju korisnici novčane socijalne pomoći, korisnici tuđe nege i pomoći drugog lica. Broj korisnika  NSP je značajno povećan , zbog stanja u kome se nalazi privreda u celoj zemlji  uopšte, kao i u našoj opštini. Osim određenog  broja fabrika koje rade na proizvodnji tapaciranog nameštaja , može se reći da druge privrede i nema.  U toku prošle godine porastao je broj razvoda, takođe veći je broj prijava nasilja. Broj korisnika tuđe nege i pomoći drugog lica došlo je do neznatnog smanjenja.  Što se tiče rada u Centru na problematici nasilja, preduzeli smo sve mere i aktivnosti u skladu sa Protokolom koji je propisalo nadležno Ministarstvo .Centar za socijalni rad Tutin je u toku 2019.godine formirao Interni tim za zaštitu od nasilja nad ženama i ženama u partnerskim odnosima, potpisnik je i Protokola o saradnji sa nadležnim institucijama u opštini. 
           Jednokratne novčane pomoći se obezbeđuju licu, odnosno porodici koja se trenutno nađe u stanju socijalne potrebe (nemogućnost obezbeđenja neophodnih sredstava za zivot, usled teške bolesti, radi otklanjanja posledica elementarnih nepogoda, potreba trenutnog zbrinjavanja onih koji su ostali bez stana itd). Za ovaj vid pomoći, pojedincu ili porodici Opština Tutin izdvaja znatna sredstva kako bi osnažila takve porodice i pojedince.
4.DEO
POSLOVI CENTRA ZA SOCIJALNI RAD NA OSTVARIVANJU PRAVA,

PRIMENI MERA I OBEZBEĐIVANJU USLUGA.

           Svaka porodica ima određene probleme u odnosima u pojedinim ciklusima svoga razvoja, koji u nekim slučajevima mogu dovesti doozbiljnih teškoća u obavljanju porodičnih funkcija.Razvod braka predstavlja izuzetan potres koji zahvata sve pore čovekovog života i ostavlja nesagledive posledice kako na bračne supružnike, tako i na njihovu maloletnu decu.
          Jedan od najčešćih problema u Centru za socijalni rad, koji se tiče porodično- pravne zaštite dece u postupcima pre sudom je da sud često stavlja organ starateljstva u ulogu donosioca presude, kada se potpuno zaklanjaju iza mišljenja CSR. Stručni radnici samokritično primećuju da je problem i što CSR uglavnom odgovara na zahteve suda, umesto da se prethodno definišu granice i zauzme stručni stav.
         Stručni radnici Centra, takođe smatraju da ima mnogo teškoća u raelizaciji postupka izvršenja, što ugrožava najbolji interes deteta-postupci izvršenja se razvlače , novčano kažnjavanje se teško realizuje, i tek posle dugo vremena dođe do izvršenja. Takođe se javljaju problemi prilikom viđanja mal. deteta ili dece sa roditeljem kome nisu poverena. Često roditelj kome je dete povereno ne dozvoljava ili na neki način utiče na mišljenje mal. Deteta da ne treba da se vidi sa roditeljom kome nije povereno. Dakle, saradnja između roditelja je na niskom nivou i često se javljaju sukobi koji nikako nisu dobri za psiho-fizičko stanje mal. deteta. 
Iz svega napred rečenog može se konstatovati da ova problematika predstavlja veoma složen i odgovoran zadatak koji predstavlja društvenu zajednicu. Poslove i radne zadatke u sređivanju poremećenih bračnih odnosa obavlja kompletan stručni tim Centra za socijalni rad. 
         Centar za socijalni rad funkcioniše u okviru jedne organizacione jedinice, obzirom na veličinu i broj stručnih radnika. Voditelji slučaja su dosta opterećeni poslovima, zbog povećanja obima poslova. Takođe, poslovi supervizije su otežani u Centru jer jedan radnik-voditelj slučaja je istovremeno i supervizor.

Centar za socijalni rad aktivno učestvuje u  praćenju i  planiranju  socijalnih pojava  na lokalnom nivou. Saradnja Centra i  lokalne  samouprave je dobra i razvijena. Lokalna samouprava finansira – Pomoć u kući za stara i nemoćna lica iz sopstvenih sredstava kao i namenskih transfera. Što se tiče usluga na nivou lokalane samouprave, jedino postoji pomoć u kući, ostale usluge na lokalu nisu razvijene.
Socijalna i porodično pravna zaštita ostarelih lica predstavlja veoma složen i odgovoran zadatak koji se postavlja pred društvenu zajednicu. Zato je znatan deo aktivnosti stručne službe Centra za socijalni rad bio usmeren u pružanju pomoći ostarelim licima.

          I prema ovoj kategoriji korisnika Centar je preduzimao odgovarajuće mere u cilju pomoći ovoj populaciji stanovništva. Saradnja sa domovima i gerontološkim centrima je permanentno dobra.               
           Od avgusta 2013. godine iz oblasti proširenih prava postoji usluga Pomoć u kući za stara i nemoćna lica. Оvu uslugu finansira budžet RS, a preko resornog ministarstva.
U toku 2025.godine, na predlog CSR Tutin, na sednici SO-e Tutin održanoj dana: 25.12.2025.godine, usvojene su sledeće Odluke:

· Program unapređenja socijalne zaštite na  teritriji opštine Tutin za period od 2025-2028.godine;
· Odluka o socijalnoj zaštiti opštine Tutin;
· Odluka o obezbeđivanju i pružanju usluge lični pratilac deteta;
· Odluka o obezbeđivanju i pružanju usluge pomoć u kući;
· Odluka o metodologiji i formiranju cena usluga socijalne zaštite;
· Odluka o učešću korisnika o ceni usluge socijalne zaštite koju pruža opština Tutin.
    analitičko-istraživački rad centra
        Centar za socijalni rad zbog same svoje veličine (broja zaposlenih i strukture zaposlenih) nema odeljenje koje bi se bavilo analitičko istraživačkim radom.

Ono što je iz tog domena rađeno jesu:

izrada izveštaja i programa rada Centra,i pojedinaca;

izrada pojedinih informacija, koje su se odnosile na zadatke Centra u oblasti socijalne i porodično pravne zaštite;

sistematski se radi na projektu unapređenja hraniteljstva i iznalaženju hraniteljskih porodica , ali do sada nismo registrovali, ni jednu porodicu koja je zainteresovana za hraniteljstvo. Moguće je jedino ostvariti porodični smeštaj od slučaja do slučaja u srodničkim porodicama. 
ZAKLJUČNA  RAZMATRANJA
          U 2025. godini Centar za socijalni rad Tutin, je sve programske zadatke i poslove iz oblasti javnih ovlašćenja u oblasti socijalne zaštite izvršavao u otežavajućim uslovima koji su bili prisutni i u društvu u celini, ali ipak u daleko povoljnijim nego ranijih godina.

          Veliki broj građana i porodica opštine Tutin, kao jedne od nerazvijenih sredina u Republici Srbiji, i dalje se nalazi u fazi materijalne ugroženosti, što je posledica privredne stagnacije, prisustva velike nezaposlenosti, neplaćenih odsustva, nedovoljnog realnog rasta zarada, penzija.

Za razliku od ranijih godina, isplata za osnovna prava korisnika (novčana socijalna pomoć, i tuđu negu i pomoć) bila je redovno, a  sada se oba ova prava ostvaruju na prosek zarada u Republici Srbiji.

          Izmenom Zakona o socijalnoj zaštiti, koji je stupio na snagu 12.aprila 2011. godine, došlo je do povećanog broja korisnika, obzirom da novčanu socijalnu pomoć mogu koristiti kontinuirano gde postoji pola radno sposobnih članova. Manji deo korisnika to pravo koristi od tri (3) do devet (9) meseci u toku godine.

U izveštajnom periodu imali smo stalni pritisak kako ranijih korisnika koji su to pravo izgubili, korisnika sa vremenski ograničenim pravom i novih korisnika koji žele-traže da ostvare pravo na materijalno obezbeđenje.

          Trenutno na kraju godine  imamo više porodica i članova porodica korisnika prava na novčanu socijalnu pomoć nego u prethodnoj godini.

U izveštajnom periodu nije bilo humanitarne pomoći korisnicima NSP, kao ranijih godina.

            Zbog redovne isplate osnovnih vidova socijalne zaštite- novčane socijalne pomoći i tuđe nege i pomoći sve je veći broj zahteva, pojedinaca i porodica za ostvarivanje ovih prava pa i onih koje to pravo ne sleduje, pa se u narednom periodu očekuje porast broja korisnika novčane socijalne pomoći,  tuđe nege i pomoći u daleko većem procentu nego što je to bilo u 2023.godini.
U ovoj godini iz budžeta opštine, izdvajana su  sredstva za proširene oblike socijalne zaštite, ali su ona na broj zahteva opet nedovoljna.

             I pored svih problema sa kojima se Centar u toku izveštajnog perioda susretao, smatramo da je gro poslova koji se odnose na prava građana iz oblasti socijalne i porodično pravne zaštite sa uspehom i valjano obavljeni.
            Sam značaj i uloga Centra za socijalni rad kao društvene institucije i stručne ustanove najbolje se da videti preko zadataka koje obavlja u vezi sa odgovarajućim Zakonskim propisima iz: Zakona o socijalnoj zaštiti , Zakona o braku i porodičnim odnosima, Zakona o prekršajima, zakona o izvršenju krivičnih sankcija, Zakona o izbeglicama i opštinskih odluka o proširenim oblicima socijalne zaštite.

                  UKUPNO  PRIHODOVANO I RASHODOVANO  ZA 2025. godinu

	                                                                                    Tekući izdaci
                                                                                                                          UKUPNO
                                                                                                                                                iz budžeta RS         iz  budžeta 
                                                                                                                                                                                    opštine

	Ostali prihodi



	1.
	411100
	Plate, dodaci i naknade za zaposlene

	24.166.000
	 21.397.000
	2.769.000
	projekat


	2.
	412000
	Socijalni doprinosi na teret poslodavca

	     3.661.000
	3.241.000
	     420.000
	

	3.
	413000
	Naknade u naturi (nov.paketići)
	       54.000
	    54.000
	
	

	3.
	414000
	Opremnine i pomoć
	 313.000
	 313.000
	
	

	4.
	415000
	Prevoz radnika na posao i sa posla
	     992.000
	864.000
	      128.000
	

	5.
	416000
	Jubilarne nagrade
	 397.000
	321.000
	      76.000
	

	5.
	422400
	Prevoz učenika
	      1.084.000
	
	1.084.000
	

	6.
	465000
	Ostale tekuće donacije po zakonu

	/
	/
	/
	

	7.
	421211
	Usluge električne energije

	890.000
	286.000
	604.000
	

	8.
	421100
	Troškovi bankarskih usluga

	/
	/
	/
	

	9.
	421311
	Vodovod i kanalizacija i smeće

	58.000
	27.000
	31.000
	

	10.
	421411
	Telefon i faks

	376.000
	361.000
	15.000
	

	11.
	
	
	/
	/
	/
	

	12.
	421900
	Ostali troškovi
	      192.000
	    192.000
	
	

	13.
	421500
	Osiguranje imovine

	
	
	/
	

	14.
	422111
	Troškovi dnevnica

	50.000
	50.000
	
	

	16.
	423221
	Održavanje računara

	
	
	
	

	17.
	423311
	Usluge obrazovanja i usavršavanja zaposlenih

	27.000
	27.000
	
	

	
	423400
	Uslug informisanja

	
	
	
	

	18.
	423900
	Usluge ostale posebne namene

	5.000
	5.000
	
	

	19.
	423900
	Stručne usluge
	3.500.000
	
	
	3.500.000

	20.
	423711
	Reprezentacija

	24.000
	24.000
	
	

	22.
	425222
	Tekuće održavanje opreme

	104.000
	104.000
	
	

	23.
	426111
	Канцеларијски материјал
	201.000
	201.000
	
	

	24.
	426400
	Materijal za saobraćaj i benzin

	131.000
	131.000
	
	

	26.
	426811
	Hemijska sredstva za čišćenje

	39.000
	39.000
	
	

	27.
	426911
	Ostali materijal
	          5.000
	5.000
	
	

	28.
	472931
	Jednokratna pomoć

	3.556.000
	
	3.556.000
	

	29.
	482131
	Registracija vozila

	   68.000
	    45.000
	     23.000
	

	30.
	512000
	Kompjut.oprema
	   85.000
	
	 85.000
	

	31.
	423911
	Hranitelji

	1.580.000
	1.580.000
	
	

	
	
	                                     UKUPNO:

	41.562.000
	29.271.000
	8.791.000
	      3.500.000


                                                                                                                       PREDSEDNIK  
  DIREKTOR                                                                                      UPRAVNOG ODBORA       
 Rahman Fekić                                                                                         Mehdija Pućurica   

